text: Landsbyskoler i Aabenraa Kommune klar til at kæmpe 
  10 april 2010 kl. 15.01
  Det er kun et år siden, at Aabenraa Kommune sidst diskuterede skolestruktur, men nu lurer skolelukningerne igen. 
  
  Formanden for Skole- og dagtilbudsudvalget, SF'eren Jørn Ulrik Larsen, har erklæret, at alt atter er i spil, når det drejer sig om den kommende skolestruktur.
  Det har fået flere af de mindre landsby-skoler i kommunen til at melde ud, at de endnu en gang vil kæmpe med næb og klør for deres skoles overlevelse, hvis politikerne igen begynder at tale om at ville lukke folkeskoler.
  